Una reforma integral d’un habitatge és quan s’ha d’actuar en tot l’habitatge de manera general, és a dir, cuina, banys, envans, instal·lacions, pintura…etc, i/o quan intervenen diversos oficis o subcontractes externs a l’empresa i relacionats amb el sector de la construcció (fusteria d’alumini, serralleria, etc…). Aquests oficis o subcontractes s’han de dirigir, coordinar i gestionar perquè la reforma integral tingui èxit. En una reforma integral és molt important tenir el major nombre de decisions preses abans que comencin els treballs, i si és necessari, deixar algunes coses perquè es decideixin més endavant, segons es va avançant. El pitjor enemic d’una reforma integral és no tenir clar el que es vol fer, per aquesta raó, és recomanable treballar la reforma des del moment de la contractació d’aquesta, i dedicar una setmana a la presa de decisions prèvies a l’inici de les obres. Aquesta setmana de dedicació prèvia estalvia després molt temps d’execució d’obra.